CELEX: 62011CN0065
Language: et
Date: 2011-02-15 00:00:00
Title: Kohtuasi C-65/11: 15. veebruaril 2011 esitatud hagi — Euroopa Komisjon versus Madalmaade Kuningriik

30.4.2011   
            
            
               ET
            
            
               Euroopa Liidu Teataja
            
            
               C 130/10
            
         15. veebruaril 2011 esitatud hagi — Euroopa Komisjon versus Madalmaade Kuningriik
   (Kohtuasi C-65/11)
   2011/C 130/19
   Kohtumenetluse keel: hollandi
   
      Pooled
   
   
      Hageja: Euroopa Komisjon (esindajad: A. Nijenhuis ja D. Triantafyllou)
   
      Kostja: Madalmaade Kuningriik
   
      Hageja nõuded
   
   
               —
            
            
               Tuvastada, et kuna Madalmaade Kuningriik ei konsulteerinud käibemaksukomiteega ning lubab, et mittemaksukohustuslased ühinevad maksustatava ühendusega, nagu see nähtub 18. veebruari 1991. aasta määrusest nr VB91/347, siis on Madalmaade Kuningriik rikkunud talle nõukogu 28. novembri 2006. aasta direktiivi 2006/112/EÜ, mis käsitleb ühist käibemaksusüsteemi (1), artiklitest 9 ja 11 tulenevaid kohustusi;
            
         
               —
            
            
               mõista kohtukulud välja Madalmaade Kuningriigilt.
            
         
      Väited ja peamised argumendid
   
   Vastavalt direktiivi 2006/112/EÜ artikli 9 lõikele 1 on „maksukohustuslane” iga isik, kes mis tahes paigas teostab iseseisvalt mis tahes majandustegevust, olenemata nimetatud tegevuse eesmärgist või tulemustest. Käibemaksudirektiivi artikkel 11 sätestab, et pärast käibemaksukomiteega konsulteerimist võib iga liikmesriik oma territooriumil asuvaid isikuid, kes on õiguslikult iseseisvad, kuid rahaliste, majanduslike ja organisatsiooniliste sidemete kaudu üksteisega tihedalt seotud, käsitada ühe maksukohustuslasena.
   Komisjoni arvates on Madalmaad rikkunud direktiivi 2006/112/EÜ artiklitest 9 ja 11 tulenevaid kohustusi seeläbi, et lubab mittemaksukohustuslasi ühineda maksustatava ühendusega. Lisaks on Madalmaad rikkunud käibemaksukomiteega konsulteerimata jättes direktiivi 2006/112/EÜ artiklit 11.
   
      (1)  ELT L 347, lk 1.